PRIMĂRIA MUNICIPIULUI SATU MARE

SERVICIUL INVESTIȚII, GOSPODĂRIRE – ÎNTREȚINERE

DIRECŢIA ECONOMICĂ

NR. 49108 / 21.08.2023

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Investiții Gospodărire Întreținere, și Directorul Executiv al Direcției economice formulează următorul:

**RAPORT DE SPECIALITATE**

la proiectul de hotărâre privind aprobarea Studiului de fezabilitate, a indicatorilor tehnico-economici actualizați, a devizului general actualizat pentru obiectivul de investiții **Reabilitare colector de canalizare**, aprobat pentru finanțare prin Programul național de investiții „Anghel Saligny”, precum și a sumei reprezentând categoriile de cheltuieli finanțate de la bugetul local pentru realizarea obiectivului de investiție:

**Reabilitare colector de canalizare,**

din municipiul Satu Mare

Având în vedere ghidul de finanțare a obiectivelor de investiții finanțate prin programul național ”Anghel Saligny” precum și Memorandumul intern cu nr. 89659/01.08.2022 publicat de către Ministerul Dezvoltării, Lucrărilor Publice și Administrației, este necesară aprobarea indicatorilor tehnico-economici actualizați, și a Devizului General actualizat precum și transpunerea Devizului General prevăzut în cadrul Hotărârii de Guvern 907/2016 în formatul aprobat pentru programul național ”Anghel Saligny”.

Conform anexelor nr.1 (S.F.), nr.1.1 (canalizare) și nr. 2 (deviz general), care fac parte integrantă din proiectul de hotărâre propus spre aprobare,

INDICATORII TEHNICO-ECONOMICI PROPUȘI ÎN PROIECT SUNT:

Valoarea totală a investiției 17.964.420,36 lei (cu TVA)

din care construcții-montaj 15.788.902,52 lei (cu TVA)

Termen de implementare - 20 luni.

Suma inițială, aprobată spre finanțare de Ministerul Dezvoltării, Lucrărilor Publice și Administrației, prin programul național ”Anghel Saligny”, în valoare de 5 994 625,71 lei (cu TVA), aprobată prin H.C.L. nr. 40/10.02.2022 pentru modificarea Anexei nr.1 și Anexei nr.2 la Hotărârea Consiliului Local Satu Mare nr. 296/28.10.2021 privind aprobarea Cererii de Finanțare și a Devizului General Estimativ pentru obiectivul de investiție: **Reabilitare colector de canalizare** în vederea depunerii în cadrul Programului Național de Investiții ,,Anghel Saligny”, a fost estimată de catre compania furnizoare de servicii de apă-canal la nivelul anului 2021 dar având în vedere faptul că acest proiect a fost ultimul în lista de prioritizare a municipiului, valoarea finanțată prin programul național ”Anghel Saligny” a fost stabilită la valoarea de 3.471.888,42 lei (cu TVA), această sumă reprezentând valoarea rămasă din totalul finanțării prin program, pentru municipiul Satu Mare, de 43.000.000 lei (cu TVA).

Costurile actuale sunt determinate de detaliile tehnice adoptate de proiectant (în acord cu normele de mediu), tehnologia de execuție precum și de creșterile de prețuri.

Astfel, este necesară finanțarea de la bugetul local al Municipiului Satu Mare și/sau din fondul IID, a sumei de 14.492.531,94 lei (TVA inclus) reprezentând categoriile de cheltuieli finanțate de la bugetul local conform prevederilor art. 4 alin. (6) din Normele metodologice pentru punerea în aplicare a prevederilor Ordonanței de urgență a Guvernului nr. 95/2021 pentru aprobarea Programului național de investiții "Anghel Saligny", pentru categoriile de investiții prevăzute la art. 4 alin. (1) lit. a)-d) din Ordonanța de urgență a Guvernului nr. 95/2021, aprobate prin Ordinul ministrului dezvoltării, lucrărilor publice și administrației nr. 1333/2021.

Studiul de fezabilitate pentru obiectivul de investiții **Reabilitare colector de canalizare** a fost avizat de Biroul Consultanță Tehnică și Supervizare Lucrări, prin Raportul Tehnic nr. 43818 din 20.07.2023 iar Comisia de avizare Tehnico-Economică a emis avizul favorabil nr. 46037 din 02.08.2023, pentru Scenariul 2.

Raportat la prevederile art. 41 și art. 44 alin. (1) din Legea nr. 273/2006 privind finanțele publice locale, cu modificările și completările ulterioare, potrivit cărora: ”….. Cheltuielile pentru investiții publice și alte cheltuieli de investiții finanțate din fonduri publice locale se cuprind în proiectele de buget, în baza programului de investiții publice al fiecărei unități administrativ-teritoriale, întocmit de ordonatorii principali de credite, care se prezintă și în secțiunea de dezvoltare, ca anexa la bugetul inițial și, respectiv, rectificat, și se aprobă de autoritățile deliberative…… Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art.38. …..

Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative…. Pot fi cuprinse în programul de investiții publice numai acele obiective de investiții pentru care sunt asigurate integral surse de finanțare prin proiectul de buget multianual, potrivit art.38. ….. Documentațiile tehnico-economice ale obiectivelor de investiții noi, a căror finanțare se asigura integral sau în completare din bugetele locale, precum și ale celor finanțate din împrumuturi interne și externe, contractate direct sau garantate de autoritățile administrației publice locale, se aprobă de către autoritățile deliberative….” și cele privitoare la asigurarea resurselor financiare din același act normativ ”.....Nicio cheltuială nu poate fi înscrisă în bugetele prevăzute la art.1 alin. (2) și nici nu poate fi angajată și efectuată din aceste bugete, dacă nu există baza legală pentru respectiva cheltuială..... (4)Nicio cheltuială din fonduri publice locale nu poate fi angajată, ordonanțată și plătită dacă nu este aprobată, potrivit legii și dacă nu are prevederi bugetare și surse de finanțare”.

Sunt respectate prevederile art. 1, alin. (5), coroborate cu prevederile art. 4 alin. (10) din Ordonanța de Urgență nr. 95/2021.

Se vor respecta prevederile art. 3 din Ordonanța de Urgență 95/2021 conform căruia ”Obiectivele de investiţii care se realizează în cadrul programului trebuie să fie amplasate pe terenuri şi/sau construcţii, după caz, aflate în proprietatea publică sau privată a unităţilor administrativ-teritoriale sau în administrarea autorităţilor administraţiei publice locale, cu respectarea prevederilor legale în vigoare.”

În baza prevederilor art. 129, alin. (2), lit. b) și lit. c) coroborate cu alin. (4) lit. d) din O.U.G. nr. 57/2019 privind Codul administrativ, cu modificările și completările ulterioare.

În temeiul prevederilor art. 139, alin. (3), lit. g) și prevederile art. 196, alin. (1), lit. a) din O.U.G nr. 57/2019 privind Codul administrativ, cu modificările și completările ulterioare,

Față de cele prezentate mai sus, proiectul de hotărâre se înaintează Consiliului Local al Municipiului Satu Mare cu propunere de aprobare.

**Director Executiv Șef Serviciu**

**Investiții Gospodărire Întreținere**

Ec. Ursu Lucica Ing. Szűcs Zsigmond

Cons. Neacșu Adrian Gabriel - 2 ex.